CELEX: 31991D0186
Language: el
Date: 1991-02-28 00:00:00
Title: 91/186/ΕΟΚ: Απόφαση της Επιτροπής της 28ης Φεβρουαρίου 1991 που τροποποιεί την απόφαση 90/451/ΕΟΚ περί μέτρων υγειονομικής προστασίας όσον αφορά τις εισαγωγές κρεάτων από τη Ναμίμπια

Avis juridique important

|

31991D0186

91/186/ΕΟΚ: Απόφαση της Επιτροπής της 28ης Φεβρουαρίου 1991 που τροποποιεί την απόφαση 90/451/ΕΟΚ περί μέτρων υγειονομικής προστασίας όσον αφορά τις εισαγωγές κρεάτων από τη Ναμίμπια  

Επίσημη Εφημερίδα αριθ. L 092 της 13/04/1991 σ. 0033 - 0038

ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Φεβρουαρίου 1991  που τροποποιεί την απόφαση 90/451/ΕΟΚ περί μέτρων υγειονομικής προστασίας όσον αφορά τις εισαγωγές κρεάτων από τη Ναμίμπια  ( 91/186/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 21ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή χοιροειδών και βοοειδών και νωπών κρεάτων προέλευσης τρίτων χωρών ( 1 ), όπως τροποποιήθηκε τελευταία από  την οδηγία 91/69/ΕΟΚ ( 2 ), και ιδίως τα άρθρα 14 και 15,  Εκτιμώντας :  ότι οι υγειονομικοί όροι και οι απαιτήσεις για την έκδοση κτηνιατρικού πιστοποιητικού όσον αφορά τις εισαγωγές βοείου νωπού κρέατος από τη Ναμίμπια έχουν καθοριστεί με την απόφαση 90/451/ΕΟΚ της Επιτροπής ( 3 )-  ότι οι κτηνιατρικές υπηρεσίες της Ναμίμπια έχουν ζητήσει άδεια για την εξαγωγή κρεάτων αιγοπροβάτων - ότι, μετά την πραγματοποίηση αποστολής στη Ναμίμπια, οι κτηνιατρικές αρχές της χώρας αυτής έχουν παράσχει ικανοποιητικές εγγυήσεις όσον αφορά την  υγειονομική κατάσταση σχετικά με τη βρουκέλλωση των αιγοπροβάτων και τα μέτρα ελέγχου που έχουν ληφθεί -  ότι οι τρίτες χώρες στις οποίες διενεργείται εμβολιασμός κατά του αφθώδους πυρετού στελέχους SAT και ASIA 1 δεν είναι πλέον δυνατόν να εξάγουν παραπροϊόντα στην Κοινότητα - ότι η Ναμίμπια συγκαταλέγεται σ' αυτές τις χώρες και, ως εκ τούτου, πρέπει να  απαγορευθεί η εισαγωγή παραπροϊόντων, εκτός των παραπροϊόντων από κατοικίδια μόνοπλα -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Η απόφαση 90/451/ΕΟΚ τροποποιείται ως εξής :  1 . Στο άρθρο 2 το σημείο 1 αντικαθίσταται από το ακόλουθο κείμενο :  "1 . Αποστεωμένα νωπά κρέατα, εκτός από παραπροϊόντα κατοικιδίων βοοειδών ( συμπεριλαμβανομένων των βουβάλων ), αιγοπροβάτων που κατάγονται από τη Ναμίμπια και έχουν σφαγεί στη χώρα αυτή ( εξαιρουμένων των περιοχών που αναφέρονται στο άρθρο 1 ) και πληρούν  τους όρους του υποδείγματος του υγειονομικού πιστοποιητικού του παραρτήματος Α, το οποίο πρέπει να συνοδεύει την αποστολή . Αυτά τα αποστεωμένα νωπά κρέατα δεν πρέπει να εισέρχονται στο έδαφος του κράτους μέλους εισαγωγής πριν την παρέλευση 21  τουλάχιστον ημερών από την ημερομηνία σφαγής των ζώων ."  2 . Στο άρθρο 2 το σημείο 2 διαγράφεται .  3 . Στο άρθρο 2 το σημείο 3 γίνεται σημείο 2 και οι όροι "παράρτημα Γ" αντικαθίστανται από τους όρους "παράρτημα Β ".  4 . Το παράρτημα Α αντικαθίσταται από το παράρτημα Α της παρούσας απόφασης .  5 . Το παράρτημα Β διαγράφεται .  6 . Το παράρτημα Γ αντικαθίσταται από το παράρτημα Β της παρούσας απόφασης .  Άρθρο 2  Η παρούσα απόφαση εφαρμόζεται από την 1η Μαρτίου 1991 .  Άρθρο 3  Η παρούσα απόφαση απευθύνεται στα κράτη μέλη . Βρυξέλλες, 28 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 302 της 31 . 12 . 1972, σ . 28 . ( 2 ) ΕΕ αριθ . L 46 της 19 . 2 . 1991, σ . 37 . ( 3 ) ΕΕ αριθ . L 231 της 25 . 8 . 1990, σ . 28 .    ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων ( 1 ) αποστεωμένων σφαγίων κατοικιδίων βοοειδών και αιγοπροβάτων, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού :  Αριθμός πρωτοκόλλου πιστοποιητικού καταλληλότητας ( 2 ):  Χώρα εξαγωγής : Ναμίμπια ( εκτός από τη ζώνη καταπολεμήσεως του αφθώδους πυρετού στη Ναμίμπια, που βρίσκεται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά )  Υπουργείο :  Υπηρεσία :  Αναφορές :  ( Προαιρετικό )  Ι . Ταυτότητα των κρεάτων  Κρέατα από  (Είδος ζώου )  Είδος τεμαχίων ( 3 ):  Είδος συσκευασίας :  Αριθμός τεμαχίων ή μονάδων συσκευασίας :  Καθαρό βάρος :  ΙΙ . Προέλευση των κρεάτων  Διεύθυνση(εις ) και αριθμός(οί ) κτηνιατρικής εγκρίσεως του(των ) εγκεκριμένου(ων ) σφαγείου(ων ) ( 2 ):  Διεύθυνση( εις ) και αριθμός(οί ) κτηνιατρικής εγκρίσεως του(των ) εγκεκριμένου(ων ) εργαστηρίου(ων ) τεμαχισμού ( 2 ):  Διεύθυνση(εις ) και αριθμός(οι ) κτηνιατρικής εγκρίσεως του(των ) εγκεκριμένων ψυκτικών αποθηκευτικών χώρων ( 2 ):  ΙΙΙ . Προορισμός των κρεάτων  Τα κρέατα αποστέλλονται από :  ( Τόπος αποστολής )  στ :  ( Χώρα και τόπος προορισμού )  με το ακόλουθο μεταφορικό μέσο ( 4 ):  Όνομα και διεύθυνση αποστολέα :  Όνομα και διεύθυνση παραλήπτη :  IV . Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι :  1 . τα ανωτέρω περιγραφόμενα αποστεωμένα νωπά κρέατα προέρχονται από ζώα :  - τα οποία έχουν γεννηθεί και εκτραφεί στη Ναμίμπια και τα οποία ευρίσκονται εκτός των ζωνών ελέγχου για τον αφθώδη πυρετό στη Ναμίμπια που βρίσκονται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά  κατά τους 12 μήνες προ της σφαγής τους ή από της γεννήσεώς τους στην περίπτωση ζώων κάτω των 12 μηνών,  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 90/451/ΕΟΚ της Επιτροπής όσον αφορά την εξαγωγή του  κρέατός τους προς ένα κράτος μέλος - αν αυτά μεταφέρθηκαν με μεταφορικό μέσο, καθαρίστηκαν και απολυμάνθηκαν πριν από τη φόρτωση,  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Οικονομική Κοινότητα,  - στην περίπτωση νωπών κρεάτων αιγοπροβάτων, από ζώα που δεν προέρχονται από εκμετάλλευση η οποία, για υγειονομικούς λόγους, υπόκειται σε απαγόρευση επειδή κατά τις έξι τελευταίες εβδομάδες εκδηλώθηκε βρουκέλλωση,  - τα οποία δεν έχουν σφαγεί στις . . . ( ημερομηνία σφαγής ).  2 . Τα ανωτέρω περιγραφόμενα νωπά αποστεωμένα κρέατα :  - έχουν παραχθεί σε διαφορετικές ημέρες από αυτές κατά τις οποίες παρήχθησαν όσα δεν πληρούν τους όρους που απαιτούνται για την εξαγωγή τους προς την Κοινότητα,  - προέρχονται από σφάγια τα οποία έχουν υποστεί ωρίμαση σε θερμοκρασία περιβάλλοντος ανώτερη από + 2 o C Κελσίου, τουλάχιστον επί 24 ώρες μετά τη σφαγή και πριν από την αποστέωση,  - έχουν απαλλαγεί από το μεγαλύτερο δυνατό αριθμό προσιτών λεμφογαγγλίων,  - καθ' όλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέατα που δεν πληρούν τους όρους για την εξαγωγή προς ένα κράτος μέλος, οι οποίοι καθορίζονται στην απόφαση 90/451/ΕΟΚ της  Επιτροπής .  ( τόπος )  ( ημερομηνία )   Σφραγίδα  ( υπογραφή επίσημου κτηνιάτρου )  ( επώνυμο με κεφαλαία, τίτλος και ιδιότητα του υπογράφοντος )    ( 1 ) "Νωπά κρέατα ": όλα τα κατάλληλα για την ανθρώπινη κατανάλωση τμήματα των κατοικιδίων μονόπλων τα οποία δεν έχουν υποστεί επεξεργασία με σκοπό τη συντήρησή τους - εντούτοις, τα κρέατα τα οποία συντηρούνται διά του ψύχους θεωρούνται ως νωπά .  ( 2 ) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α ) της οδηγίας 72/462/ΕΟΚ .  ( 3 ) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου .  ( 1 ) "Νωπά κρέατα ": όλα τα κατάλληλα για την ανθρώπινη κατανάλωση τμήματα των κατοικιδίων βοοειδών και αιγοπροβάτων - εξαιρούνται τα απορρίμματα, τα οποία δεν έχουν υποστεί επεξεργασία με σκοπό τη συντήρησή τους - εντούτοις, τα κρέατα τα οποία  συντηρούνται διά του ψύχους θεωρούνται ως νωπά . ( 2 ) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α ) της οδηγίας 72/462/ΕΟΚ . ( 3 ) Εγκρίνονται για  εισαγωγή μόνο τα αποστεωμένα κρέατα κατοικιδίων βοοειδών και αιγοπροβάτων από τα οποία έχουν αφαιρεθεί όλα τα οστά και ο μεγαλύτερος αριθμός προσιτών λεμφογαγγλίων . ( 4 ) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο  αριθμός πτήσεως, για τα πλοία η ονομασία του πλοίου.    ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1 ) κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού :  Αριθμός πρωτοκόλλου πιστοποιητικού καταλληλότητας ( 2 ):  Χώρα εξαγωγής : Ναμίμπια  Υπουργείο :  Υπηρεσία :  Αναφορές :  ( Προαιρετικό )  Ι . Ταυτότητα των κρεάτων  Κρέατα από κατοικίδια μόνοπλα :  Είδος τεμαχίων :  Είδος συσκευασίας :  Αριθμός τεμαχίων ή μονάδων συσκευασίας :  Καθαρό βάρος :  ΙΙ . Προέλευση των κρεάτων  Διεύθυνση( εις ) και αριθμός(οί ) κτηνιατρικής εγκρίσεως του(των ) εγκεκριμένου(ων ) σφαγείου(ων ) ( 2 ):  Διεύθυνση(εις ) και αριθμός(οί ) κτηνιατρικής εγκρίσεως του(των ) εγκεκριμένου(ων ) εργαστηρίου(ων ) τεμαχισμού ( 2 ):  Διεύθυνση(εις ) και αριθμός(οι ) κτηνιατρικής εγκρίσεως του(των ) εγκεκριμένων ψυκτικών αποθηκευτικών χώρων ( 2 ):  ΙΙΙ . Προορισμός των κρεάτων  Τα κρέατα αποστέλλονται από :  ( Τόπος αποστολής )  στ :  ( Χώρα και τόπος προορισμού )  με το ακόλουθο μεταφορικό μέσο ( 3 ):  Όνομα και διεύθυνση αποστολέα :  Όνομα και διεύθυνση παραλήπτη :  IV . Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται από ζώα που έχουν γεννηθεί και εκτραφεί στο έδαφος της Ναμίμπια κατά τους τρεις τουλάχιστον μήνες προς της σφαγής τους ή από της γεννήσεώς τους, στην  περίπτωση ζώων κάτω των τριών μηνών .  ( τόπος )  ( ημερομηνία )   Σφραγίδα  ( υπογραφή επίσημου κτηνιάτρου )  ( επώνυμο με κεφαλαία, τίτλος και ιδιότητα του υπογράφοντος )